Yukawa forsto at det eneste sted hvor man muligens kunne observere slike massive -partikler, måtte være i kosmisk stråling. På slutten av 30-tallet ble også slike ustabile partikler indirekte oppdaget på den måten. De amerikanske fysikerne Oppenheimer og Serber var blant de første som forbandt Yukawas partikler med disse oppdagelsene. I årene som fulgte ble de omtalt som «mesotroner», men etter hvert ble dette forkortet til mesoner da de har en masse mellom de tunge baryonene og de lette leptonene.